ดาวโจนส์ปิดบวก 9.84 จุด
ดัชนีดาวโจนส์ตลาดหุ้นนิวยอร์กปิดบวก จากแรงซื้อที่ส่งเข้าหนุนหุ้นกลุ่มพลังงานและกลุ่มสินค้าโภคภัณฑ์
30 ธ.ค. 2553

ดัชนีดาวโจนส์ตลาดหุ้นนิวยอร์กปิดบวก จากแรงซื้อที่ส่งเข้าหนุนหุ้นกลุ่มพลังงานและกลุ่มสินค้าโภคภัณฑ์
ดัชนีเฉลี่ยอุตสาหกรรมดาวโจนส์ขยับขึ้น 9.84 จุด หรือ 0.09% ปิดที่ 11,585.38 จุด ดัชนี S&amp;P 500 ดีดขึ้น 1.27 จุด หรือ 0.10% ปิดที่ 1,259.78 จุด และดัชนี Nasdaq เพิ่มขึ้น 4.05 จุด หรือ 0.15% ปิดที่ 2,666.93 จุด
ตลาดหุ้นนิวยอร์กได้แรงหนุนจากการที่นักลงทุนเข้าซื้อหุ้นกลุ่มพลังงานและกลุ่มสินค้าโภคภัณฑ์ โดยดัชนี S&amp;P 500 หุ้นกลุ่มพลังงานดีดตัวขึ้น 1.04% หุ้นเอ็กซอนโมบิลปิดบวก 0.18% และหุ้นเชฟรอนปิดพุ่งขึ้นเช่นกัน หลังจากราคาน้ำมันดิบยัคงเคลื่อนไหวใกล้ระดับสูงสุดในรอบกว่า 2 ปี อันเป็นผลมาจากสภาพอากาศที่หนาวเย็นและสต็อกน้ำมันที่ปรับตัวลดลง
หุ้นโนเบิล เอนเนอร์จี ปิดพุ่งขึ้น 2.6% หลังจากบริษัทยืนยันการสำรวจพบแหล่งสำรองก๊าซธรรมชาติขนาด 16 ล้านล้านลูกบาศก์ฟุตในพื้นที่ชายฝั่งเลเวียธาน